# Projekti riskid ja nende maandamistegevused

Pakkuja teostab analüüsiprojekti järgides projektiplaani ja juhib riske pro-aktiivselt. Pidev tulemuste hindamine ning Hankijaga kooskõlastamine võimaldab probleeme varakult avastada.

Projektijuht koostab projekti algul algse riskiloendi ja uuendab seda projekti käigus. Igal riskil märgitakse:

* Riski ulatus või kategooria
* Kirjeldus
* Ennetamine
* Tagajärgede kõrvaldamine/pehmendamine
* Vastutaja

Allpool järgneb omaduste detailne kirjeldus. Neist kõige tähtsam on riski ulatuse või kategooria kirjeldus, kuna see selgitab riskiloendi käsitsemismetoodika põhisisu.

**Riski ulatus/kategooria ja tõenäosus**

Riski kontseptsioonis on kaks komponenti: tõsidus ja tõenäosus. Tõsidus kirjeldab kahju, mida risk võib teoks saades tekitada. Tõenäosus esindab riski teokssaamise võimalikkust. Riski ulatus/kategooria väljendab kontseptuaalselt tõsiduse ja tõenäosuse tulemust, andes riskile prioriteedi. Riski ulatuse mõõtmiseks piisab enamikel juhtudel kolmeastmelisest lihtskaalast, mida kasutame ka antud projekti juures:

* Kõrge – riski prioriteet on kõige kõrgem, sellega tuleb tegeleda esimeses järgus
* Keskmine – riski prioriteet on keskmine
* Madal – riski prioriteet on madalaim

Riski ulatuse/kategooria näitu on vaja iteratiivse arendusprotsessi juures – kõrge riskiastmega probleemidega tegeletakse varasemate iteratsioonide juures ning madalamate riskidega hiljem.

**Kirjeldus**

Kuna riski nimi on liiga lakooniline ja mõeldud kasutamiseks vaid pealkirjastamiseks, tuleb kasutada lühikest kirjeldust selgitamaks riski olemust. Riskide kirjeldused arenevad iteratiivselt, kuna nende kohta saadakse lahendamise/muutumise käigus üha rohkem teada.

**Ennetamine või tagajärgede kõrvaldamine või pehmendamine**

Ennetamine kirjeldab, mida parasjagu projektis tehakse, et vähendada riski realiseerumise tõenäosust ja/või riski mõju. Tagajärgede kõrvaldamiseks või pehmendamiseks tehakse tegevuskava juhuks, kui risk realiseerub: varuvariandid, funktsionaalsuse vähendamine jms.

Algse riskiloendi koostamine toimub projektiosaliste ühistööna. Riskiloendi uuendamine on Pakkuja poolse projektijuhi ülesanne.

| **Nr.** | **Risk** | **Tagajärg** | **Ennetamine** | **Tagajärge­de kõrvalda­mine/peh­mendamine** | **Tõe­näosus** | **Vastu­taja** |
| --- | --- | --- | --- | --- | --- | --- |
| R1 | Analüüsi tegevusplaan ja metoodika ei ole vastavuses Hankija ootustega | Analüüsiprojekt ei anna oodatud tulemit. Eesmärk jääb saavutamata | Projektiplaan, tegevused ning metoodika kooskõlastatakse Hankijaga enne analüüsi algust | Projektiplaan kooskõlastatakse Hankijaga.Projektijuht jälgib kokkulepitud projektiplaani | Madal | Pakkuja/Hankija |
| R2 | Intervjuu küsimused ei anna vajalikku infot analüüsi läbiviimiseks | Analüüs ei täida oodatud eesmärki või täidab eesmärki vaid osaliselt | Intervjuu küsimustik kooskõlastatakse Hankijaga enne analüüsi algust | Küsimustiku kooskõlastamiseks määratakse mõistlik tähtaeg | Keskmine | Pakkuja/Hankija |
| R3 | Intervjueeritavate valim ei anna piisavat infot analüüsi läbiviimiseks | Analüüs ei täida oodatud eesmärki või täidab eesmärki vaid osaliselt | Intervjuueritavate arv ning kasutajate grupid kooskõlastatakse Hankijaga enne analüüsi algust | Nimekirja kooskõlastamiseks määratakse mõistlik tähtaeg. Intervjueeritavate arv planeeritakse puhvriga | Keskmine | Pakkuja/Hankija |
| R4 | Hankija koormatakse projektitööga ootamatult üle | Projekt venib või tehakse otsuseid kiirustades | Pakkuja informeerib Hankijat aegsasti Hankija sisenditega seotud tähtaegadest. Hankija planeerib vastava meeskonna projektitööde teostamiseks.  |  | Keskmine | Pakkuja/Hankija |
| R5 | Projektiga seotud kompetentsi kandvad inimesed lahkuvad projektist enne lahenduse juurutamist. | Projekti valmimine katkeb või venib kuni vajaliku kompetentsi taastamiseni | 1) Pprojekt dokumenteeritakse2) Võtmeisikutele määratakse asendajad. | Määratud võtmeisikud on võimelised kandma mitut rolli | Madal | Pakkuja |
| R6 | Pakkuja meeskond ei suuda püsida kokkulepitud tähtaegades | Projekt venib või tööd viiakse läbi kiirustades | 1) Projektijuht jälgib projektiplaani ning seatud tähtaegade täitmist2) Pakkuja meeskond ei lähe projekti jooksul puhkusele3)Projektiplaanis kasutatakse piisavalt puhvreid | Määratud võtmeisikud on võimelised kandma mitut rolli ning vajadusel jagavad koormust | Madal | Pakkuja |
| R7 | Hankija ei reageeri päringutele/küsimustele või tema vastused ei anna vajalikku infot | Pakkuja ressurss on tühjalt ootel ning tähtaegu pole võimalik täita | 1) Hankija planeerib projekti piisava ressursi.2) Lepingusse lisatakse periood, mille jooksul Hankija on kohustatud Pakkuja päringutele vastama. | Projektiplaani tähtajad ning tegevused vaadatakse üle ning muudetakse | Keskmine | Pakkuja/Hankija |
| R8 | Analüüs ei vasta Hankija ootustele | API teenuste arendmine ja parendamie lükkub edasi | 1) Hankija ootused tuleb vormistada nõuetena mõlemale osapoolele selge sõnastusega2) Vastuvõtmine teostatakse analüüsietapis kinnitatud nõuete vastu.3) Projektiplaani lisatakse puhver muudatuste teostamiseks. | Tulemeid tutvustatakse Hankijale võimalikult varases projekti staadiumis, et Hankija saaks aegsasti tunnetuse, milline saab olema lõpptulem. | Keskmine | Pakkuja/Hankija |
| R9 | Projekti käigus vajadused muutuvad, mis muudab projekti skoopi | Analüüsi valmimine venib ning võib tekkida vajadus täiendavate ressurside järgi | 1) Projektiplaani lisatakse ajaline puhver.2) Lepitakse kokku muudatuste halduse metoodika3) Vajadused prioritiseeritakse. | Hankija annab aegsasti teada muutunud vajadustest.  | Madal | Pakkuja/Hankija |